NETFLIXOVA DOKUMENTARNA SERIJA
Podsjećamo vas da čvrsto vežete pojaseve…
Pomisao na to je nevjerojatna. Od 1971. do 2021. g. prošlo je 50 godina,
a ljudi još uvijek love Coopera.
Ako na internetu promatrate Cooperove obožavatelje,
oni još i dan danas razmjenjuju teorije i sumnjivce.
Budimo iskreni, radi se o legendarnoj priči staroj 50 godina
u kojoj nitko ne zna što se dogodilo. To je zarazno
i ljudi imaju neprestani poriv,
a zapravo nemaju nikakve informacije.
Tijekom godina tu su priču pratili svi.
FBI sada odustaje.
Neupitno je da postoje mnoge zagonetke i ovo će biti jedna od tih.
Ljudi i nakon 50 g. imaju originalne ideje o Cooperu.
Jednom kad se uvučete, ne možete izaći.
Nema završetka, nema zadovoljštine. Ne doznajete što se zbilo.
Jedina priča o Cooperu je u zrakoplovu.
Prije i poslije toga ne postoji ništa.
Mislim da zato mnogi ljudi ostaju u tom vrtlogu.
Tko zna kada bi se ili gdje mogao pojaviti još jedan djelić slagalice?
ČETVRTA EPIZODA: COOPERLAND
VANCOUVER, WASHINGTON, STUDENI 2021. G.
„COOPERCON“, KONVENCIJA O COOPERU
Dobar dan i dobro došli na CooperCon.
Od 2018. svake godine organiziram CooperCon.
D. B. Cooper dio je predaje sa sjeverozapada.
OSNIVAČ I ORGANIZATOR
Legenda je, poput Bigfoota i NLO-a.
Zato je fora napraviti festival u čast tomu.
Želite se prijaviti? Riješit ćemo to.
CooperCon je zapravo okupljanje plemena.
AUTOR KNJIGE
Vlasnik sam i voditelj
tvrtke Northwest Escape Experience sa sobom za bijeg na temu Coopera.
Ja sam postala dio ovoga nakon čitanja stranice na Wikipediji.
Ja sam povjesničar koji proučava Cooperov slučaj
od svoje sedme ili osme godine.
Moja je majka bila u zračnoj luci i čekala zrakoplov da posjeti mog oca
dok se zbila otmica, pa je njezin let odgođen.
Zbog njega umalo nisam ni stvoren.
Nešto je posebno u dolasku ovamo,
u gašenju računala i u kontaktu i komunikaciji s ljudima.
AUTOR KNJIGE
Obitelj ste jer svi patite od iste boljke, a to je nemogućnost rješavanja slučaja.
S nama je gradonačelnik Coopervillea, čovjek iza stranice The Mountain News.
Pridružit će mu se zgodni organizator ovog događaja.
Moji prijatelji Bruce Smith i Eric Ulis.
Je li to bio samo jedan tip koji je htio zaraditi,
koji je htio lovu, ili se radilo o nečem drugom?
Kad dođete ovamo možete razgovarati s ljudima upoznatima sa slučajem
koji su u to vrijeme bili živi.
Znam sve velikane.
Čim su došli, postala sam uzbuđena.
Ondje je Bill Mitchell.
On je prije 50 godina bio u zrakoplovu oko metar i pol od Coopera.
Kad bih ja morao prepoznati Coopera kao svjedok…
PUTNIK NA LETU
…ja ga ne bih prepoznao.
Raspravlja se o nasumičnim bizarnostima
koje bi zanimale samo osobe koje rade na slučaju.
Kad dobijemo ove komadiće…
AMATERSKI ISTRAŽITELJ
…stavljamo ih u mikroskop.
Ovo je moj starinski skenirajući elektronski mikroskop iz 1985.
Malo ljudi u zemlji posjeduje vlastiti elektronski mikroskop.
Ja sam onda valjda neobičan.
-Ova je obitelj pomalo štreberska. -Da.
U posljednjih 50 godina o tome je napisano više od 40 knjiga,
ali slučaj je i dalje neriješen.
Za mene je Robert Rackstraw prvi kandidat za sumnjivca.
Najdraža sumnjivka: Barbara.
Sumnjam na Williama J. Smitha, ali to ne mora biti tako.
Moj je ujak bio Lynn Doyle Cooper,
jedini sumnjivac kojeg FBI nikad nije otpisao.
Hoće li me razapeti ako kažem da mi je Loki najdraži sumnjivac?
Ne volim kvariti zabavu, ali D. B. Cooper jebeno je mrtav, ljudi.
Ako je živ, ima 95 godina. No pušio je puno cigareta, dakle nije živ.
Razgovarat ćemo o tom u narednim danima. Postoje dokazi…
U ovom se slučaju krije mnogo više nego što mislimo.
Cooperov je vrtlog stvaran.
Jesi li naišao na teoriju o stripu o Danu Cooperu?
-O, da. -Reci nam.
VODITELJ PODCASTA
Zanima me teorija o stripu o Danu Cooperu.
Dan Cooper junak je stripa
koji je bio pokusni pilot Kanadskog vojnog zrakoplovstva.
Upuštao se u brojne pustolovine i skakao padobranom.
Gledajući korice i listajući strip,
čini se kao da je D. B. Cooper uzeo taj lik i udahnuo mu život.
Pustolovine Dana Coopera napisao je Albert Weinberg,
belgijski umjetnik koji je radio za legendarnog Hergéa,
Tintinova tvorca.
Napisan je na francuskom i bio je vrlo popularan u Belgiji,
Francuskoj i francuskoj Kanadi. u 60-ima i 70-ima.
Nepoznat je na engleskom govornom području.
U stripu je bilo nekoliko priča koje su se podudarale s otmicom.
Zrakoplovna karta s prezimenom Cooper…
ZNANSTVENA ILUSTRATORICA
…zrakoplov 727,
priča o otmicama iz Seattlea,
i slična odjeća: crna kravata, tamno odijelo i aktovka.
Kad se zbila otmica, i u francuskoj Kanadi bila je velika paranoja i pobuna.
SLOBODA QUÉBECU
Važnije je održati zakon i mir u društvu i u tu svrhu treba učiniti sve.
U takvom je okruženju Dan Cooper bio junak.
Dan Cooper bio je naš tip. Bio je Kanađanin.
U 60-ima i 70-ima zrakoplovstvo je bilo popularno.
Taj je lik upravljao najnovijim zrakoplovom,
čitateljima je u stripu predstavljao svakakve letjelice,
a djeca koja su govorila francuski imala su junaka koji je bio pilot.
Tko kao dječak ne bi volio biti pilot? Svi želimo biti borbeni piloti.
To nije krenulo od Toma Cruisea i Top Guna.
Osjećam potrebu…
TOP GUN, 1986.
…potrebu za brzinom.
Pročitao sam ga kao tinejdžer.
Fascinirala me maštovitost…
REDATELJ
…u pričama o Danu Cooperu.
Mogli ste odletjeti u Jemen,
otići u kolumbijsku džunglu,
otkriti Kanadu.
Bilo je prekrasno.
Albert Weinberg objavio je 41 knjigu, što je jako puno.
U jednoj od njih postoji moguća poveznica
između priča iz knjige i otmice zrakoplova.
To je ta.
Moguće je da postoje sličnosti između tehnika u knjizi
i načina na koji je D. B. Cooper pobjegao iz aviona.
Alberta Weinberga upoznao sam u zrakoplovnoj bazi.
Albert je dolazio u kanadske baze istraživati nove materijale.
U Kanadu je prvi put došao 1966. godine.
Posjetio je zrakoplovnu bazu Portage la Prairie.
Dočekan je kao počasni gost
jer je svojim knjigama toliko pridonio novačenju.
U osnovi je imao neograničen pristup bazi.
Snimio je mnoge fotografije zgrada, zrakoplova, ljudi.
Rekao bi: „On izgleda kao borbeni pilot“
i to bi uvrstio u svoje stripove.
Kad sam prvi put vidio strip i pregledao crteže,
postalo mi je jasno da postoji veza između hrabrosti junačkog pilota
koji je iskakao iz zrakoplova i volio letjeti
i eventualne težnje čovjeka koji je gnjevan
i koji želi dovršiti i učiniti jednu dobru stvar.
Albert Weinberg rekao mi je jedno:
u roku od nekoliko dana poslije otmice
nazvali su ga izvori iz Kanadskog vojnog zrakoplovstva
i rekli: „On je jedan od nas.“
ZANIMLJIVA VEZA S KANADOM
TIM U KANADI PRONAŠAO VEZU S OTMICOM ZRAKOPLOVA
Albert Weinberg nije htio da se njegov junak povezuje s otmičarom.
Svaki put kad bi ga neki novinar htio upitati o tome,
on je to odbijao.
Dan Cooper je u tom stripu princ na bijelom konju.
Želi li nam čovjek koji je oteo zrakoplov poslati poruku?
Ili možda otmičar nije imao pojma
da slavni stripovski borbeni pilot iz francuske Kanade
nosi isto ime poput onog koje je on izabrao?
Tko zna?
Kad bih ušao u vlak, opljačkao ga pod pseudonimom Tony Hawk
i pobjegao na skateboardu, biste li mislili da je to slučajnost?
Ja ne bih!
Smatram da je ta veza
jednostavno preočita.
Osim toga, to je vrlo uzbudljivo i zato želim da ima veze sa stripom.
U 50-ima je Kanadsko vojno zrakoplovstvo bilo na vrhuncu.
No, u šezdesetima se počelo smanjivati.
Uloga im se sve više smanjivala.
Kanadsko ratno zrakoplovstvo 1965. g. odlučilo je otpustiti 500 pilota,
iskusnih pilota i članova posade,
CENTAR ZA OBUKU
a trend su nastavile i u ranim 70-ima.
Ljudi su bili prisiljeni otići i bili su jako ogorčeni.
U to doba nije bilo prijelaznog razdoblja
za bivše zrakoplovce. Bili su prepušteni sami sebi.
Sami su morali odlučiti što će s novim životom.
Možda je netko od njih odlučio postati Robin Hood otmice zrakoplova,
ukrasti tisuće dolara i umiroviti se.
Možda je bio član zemaljskog osoblja, tehničar u vojsci.
Osobito zbog otkrića o njegovoj kravati.
Na staroj kravati s kopčom iz JCPenneyja navodno su bili dokazi.
NOVI TRAG
Kad je zrakoplov sletio u Renu,
pronađena je tanka crna kravata s kopčom na kojoj je bila sedefna igla za kravatu
koju je netko ostavio u zrakoplovu.
Na kravati se nakupljaju sve čestice sa svih mjesta na kojima ste ikad bili.
Mi smo dobili priliku s pomoću ljepljive trake uzeti uzorak s kravate
kako bismo provjerili čestice.
Najzastupljenija čestica bio je titanij.
MREŽNA STRANICA
Ne titanijev dioksid kao u bijeloj boji, koji ima kisika u sebi.
Bio je to čisti metal titanij
koji je izgledao poput mikroskopske lisnate opruge veličine krvne stanice.
Pronašli smo i drugu česticu titanija
u koju je nabijen komad nehrđajućeg čelika.
Te su dvije čestice bile vrlo rijetke u 1971. g.
Gdje je, dovraga, nabasao na čisti titanij i rijetke elemente pronađene na kravati?
U 1971. godini korišteni su samo u dvije industrije:
u zrakoplovstvu i kemijskoj industriji.
To vam daje naslutiti gdje je možda bio D. B. Cooper
i u kakvim se krugovima kretao.
Kod titanija je zanimljivo bilo i to što je bio u potpunosti čist.
To nije bila slitina titanija koja se većinom koristila u aeronautici.
Mislim da to jasno upućuje na to da je radio u Boeingu
jer su u Boeingu postojali odjeli za istraživanje i razvoj i sl.
koji su rabili čisti titanij i eksperimentirali njime.
JE LI COOPER RADIO U BOEINGU?
Mnogo se nagađalo o Boeingu.
POVEZUJU LI GA TI DOKAZI S BOEINGOM?
No, u Montrealu je bila i tvrtka Canadair dovoljno stručna za rad s titanijem.
Upotrijebili su ga u dva trenažna zrakoplova:
CT-133 Silver Star
i CT-114 Tutor.
Možemo zaključiti da bi član zemaljskog osoblja
koji radi na zrakoplovima tog tipa
bio u izravnom kontaktu s titanijem.
Postoji velika vjerojatnost da je možda upoznao g. Weinberga.
Možda se zaljubio u strip i poslije odlučio preuzeti ime
kad je oteo zrakoplov u SAD-u.
Zanimljiva hipoteza.
U to vrijeme nitko nije previše govorio o zataškavanju, obmani i iluziji.
BIVŠA VODITELJICA ODJELA ZA KRINKE
FBI istražuje mikročestice titanija s njegove kravate,
a to možda ni nije njegova kravata. Ne znamo.
Možda ni ne nosi kravatu.
Možda je to bio cilj D. B.-ja Coopera.
U toj je priči još puno misterija.
Na početku slučaja o D. B.-ju Cooperu
FBI se obratio Kanadskom ratnom zrakoplovstvu…
KANADSKO RATNO ZRAKOPLOVSTVO
…i pokušao provesti istragu u kanadskim bazama.
No nitko to nije želio tijekom Hladnog rata.
Od oko 1959. g. pa sve do sedamdesetih
odnosi između Kanade i Sjedinjenih Država bili su vrlo loši.
Život pored vas na neki je način poput spavanja sa slonom.
Ma koliko on bio prijateljski raspoložen i blag,
i dalje mu smeta svaki trzaj i zvuk.
Počeli smo se odvajati, tj. odmicati od sjevernoameričke obrambene strukture
jer su mnogi Kanađani smatrali da je ona pod američkom kontrolom.
Željeli smo povratiti svoju neovisnost.
Ako je 1971. g. FBI pitao Kanadsko vojno zrakoplovstvo
smije li istražiti neke ljude koji su možda počinili otmicu,
postoji velika mogućnost da su Kanađani to odbili.
„Ne dopuštamo vam istragu na kanadskom tlu
i ne odobravamo vam pristup kanadskim vojnim dosjeima.“
Moguće je da te dvije vlade nisu surađivale na slučaju Dana Coopera.
Mnogi dobri tragovi koji vode u Kanadu nikad nisu provjereni.
U noći otmice D. B. Cooper zatražio je američku valutu.
Zašto bi Amerikanac tražio američku valutu?
Dan Cooper možda je upotrijebio tu frazu,
„u prenosivoj američkoj valuti”,
jer mu engleski nije bio prvi jezik,
a te su mu riječi prve pale na pamet u trenutku napetosti i žurbe.
Jutros sam pomislio kako nikad nisam čuo taj izraz.
To nije francuski izraz.
To je loš engleski.
Ako nije Amerikanac,
želi biti siguran da može promijeniti novac.
To je moj stav i moje mišljenje.
To je samo moje mišljenje.
Izvršiš pljačku, Kanađanin si koji govori francuski, žuriš se
i želiš američke dolare u malim apoenima.
Ja bih to rekao, „Želim prenosivu američku valutu.”
Nisam 100 % siguran kad se radi o riječi „prenosiv“
jer Cooper je govorio svoje zahtjeve letačkoj posadi
koja ih je prosljeđivala Kontroli zračnog prometa.
Nisam 100 % siguran. Je li Cooper rekao „prenosiv“
ili je ta riječ ubačena dok se poruka prosljeđivala?
No, lako je moguće je da je bio Kanađanin.
Nisam vidio puno dokaza…
VODITELJ TIMA
…o drugim teorijama.
Svi imamo različita stajališta,
ali mi jedini imamo dokaze i stalno nam pristižu novi.
ZGRADA FBI-A
Nakon tužbe o pravu na pristup informacijama
FBI je utvrdio da u ovom slučaju postoji 80 000 stranica dokumenata.
ČLAN TIMA
Od tog nam daju 500 stranica mjesečno.
Dakle, to će trajati 12 godina.
Stoga sam podnio zahtjev sudu
za ubrzanje objave spisa o Bobu Rackstrawu
jer prvo želimo njegove spise.
TUŽENIK MORA OBJAVITI SPISE O RACKSTRAWU
On se usprotivio. Napisao je nekoliko nesuvislih stranica
o tome kako on nije D. B. Cooper i ne želi da se objave njegovi spisi.
ODOBRENJE ZAHTJEVA JE TANAK LED
Dodao je i crtež na kojem piše da je sve hrpa govana.
OD 28. VELJAČE 2017. VIŠE OD 200 LOPATA GOVANA
Nama je to, naravno, naškodilo. Tad je sud odbio naš zahtjev.
SUD ODBIJA COLBERTOV ZAHTJEV ZA OBJAVU
Ja sam tvrdoglav i nisam htio dopustiti da nas to zaustavi.
Odlučili smo da moramo ići do kraja.
Bilo je to vrlo teško razdoblje.
Jedan trenutak nikad neću zaboraviti.
Oduvijek rano ustajem. Spavam samo pet sati dnevno.
Dok sam radio na slučaju, pomislio sam da mogu još manje spavati,
možda četiri sata. U jednom trenutku sjedio sam pred računalom
i zaboravio kako se pritišću tipke.
Pozvao sam suprugu i rekao joj da ne znam kako se time koristi.
Uhvatila me za ruku i posjela pred televizor.
Sjedio sam pred televizorom dok nisam došao k sebi.
Trajalo je oko šest sati. Bilo je zastrašujuće.
Ali tad sam shvatio da sam dosegnuo svoju granicu.
No nismo namjeravali odustati.
SAN DIEGO, KALIFORNIJA, 2019. G.
Čovjek koji je tvrdio da je jedan od najzloglasnijih bjegunaca
prošlog stoljeća, a onda to povukao, preminuo je.
Zvao se Robert Rackstraw i još uvijek ne znamo
je li on bio otmičar zvan D. B. Cooper.
Kad je umro i kad su me nazvali novinari,
rekao sam im da poštujem to što je učinio za svoju djecu.
Ali rekao sam da i dalje smatram da je prekršio zakon.
Meni je fascinantno to što u jednom razdoblju…
ISTRAŽIVAČICA ARHIVA
…u sedamdesetima nije bio građanin koji poštuje zakon, već prevarant.
Bio je u zatvoru zbog lažiranja čekova,
krađe zrakoplova i posjedovanja eksploziva.
IZDAVANJE NEPOKRIVENIH ČEKOVA
No nakon izlaska je vodio potpuno normalan život.
Sabrao se i nitko to ne bi ni znao bez gledanja dosjea.
Pokušavao je živjeti kao običan tip,
popravljajući brodove u marini.
Imao je karakter i šarolikost. Kao osoba je bio kompleksan.
SCENARIST I PRODUCENT
Zanimljiv je. Bio je vraški zanimljiv.
Zanimljiv je čak i nakon smrti.
Zadivljujuća je bila dosljednost svega što je itko ikad rekao o njemu.
1975. G.
Primijetila sam da Bob uvijek kad putuje
sa sobom ponese svoju tamnu aktovku.
Jednog sam dana ponovno vidjela aktovku…
BIVŠA ŽENA R. RACKSTRAWA
…i bila je otključana.
Polako sam je otvorila
i u njoj je bio tupe.
KOSA JE MODERNA!
Tupe i brkovi.
Bob je uvijek imao brkove,
ali katkad bi se vratio kući
i bio bi obrijan.
Nosio je tupe kad je htio.
Prerušavao se za nekog drugog, ne znam.
Bob je bio član kluba Playboy Club u Los Angelesu.
Rekao je da će nas odvesti tamo.
Parkirali smo svoj mali unajmljeni auto iza limuzine.
U redu je bilo 100 ljudi.
Prišli smo čovjeku na vratima,
i on je rekao: „Ovuda, g. Rackstraw.“
Čekala nas je zečica.
Učinio je sljedeće: nazvao je klub
i rekao da dolazi osobni pilot guvernera Reagana,
Bob Rackstraw, i da mu trebaju pružiti toplu dobrodošlicu.
I jesu.
Sjedili smo za stolom sprijeda.
voditelj ga je najavio.
Ustao se i mahnuo ljudima. Na jakni je imao svoja pilotska krila.
To je bilo moje prvo iskustvo s time kako Bob može manipulirati ljudima.
VOJNI PILOT ODLIKOVAN MEDALJOM
Rackstraw je bio genijalan tip.
Bio je iznimno nadaren.
Međutim, mislim da je bio hladnokrvan.
PRIVATNI ISTRAŽITELJ
Ne vjerujem da je imao puno empatije.
Bilo mi je žao kad je preminuo,
ali dobili smo pristup svim FBI-evim spisima o Rackstrawu.
OBUČENI KARATIST, ZNA RABITI ORUŽJE
Ne vjerujete da je to bio on? Pogledajte izvorne dokumente.
Hvala i nema na čemu.
JAK, PRISTOJAN, BEZ NAGLASKA
RACKSTAW JE MOŽDA ISTOVJETAN D. B.-JU COOPERU
Zaista vjerujem da je Robert Rackstraw bio D. B. Cooper.
Postoje ključni čimbenici i smatram da svi upućuju na to…
BIVŠI DRŽAVNI ODVJETNIK
…da je Rackstraw Cooper.
Robert Rackstraw je bio taj. Da, umro je.
Neke se stvari nikad neće saznati, ali tu je završetak.
D. B. COOPER? SUMNJIVAC UMRO, ALI LEGENDA I DALJE ŽIVI
Nikad to još nisam rekao, ali učinit ću to za vas.
Na temelju istrage tima za neriješene slučajeve, mislim da
Robert Rackstraw jest, odnosno bio je D. B. Cooper.
Slaže li se FBI s vama?
Ne znam.
Mnogi agenti FBI-a, od kojih su neki na vrlo važnim funkcijama,
slažu se sa mnom.
No neki se i ne slažu.
Nisam posve siguran, ali to je najbolje što je dosad otkriveno
i zaista se čini istinitim.
Među istražiteljima D. B.-ja Coopera zasigurno postoje ljudi
koje ne bismo nikako mogli uvjeriti
da je njihova teorija netočna.
Ali to šteti istini.
To nas kao članove istražiteljskog tima nikad nije motiviralo.
Rado bih odustao i rekao: „Pokušali smo, ali smo bili u krivu.
No ipak smo pridonijeli jer smo eliminirali Rackstrawa.
Usredotočimo se na druge.“ No nikad nismo došli do toga.
Nikad nismo imali dokaze koji bi nam ukazivali na to
da smo u krivu i da Rackstraw nije taj.
Umjesto toga, stalno smo imali nove dokaze koji potvrđuju da je možda on pravi tip.
To smo otkrivali na svakom koraku.
Colbert je takoreći jedan od onih ljudi
koji su dobro odradili posao izvlačeći podatke
i predstavljajući ih u slučaju D. B.-ja Coopera.
MREŽNA STRANICA T. COLBERTA
No, gledajući spise,
mislim da Robert Rackstraw nije bio Cooper.
SVAKI JE DAN VIĐALA RACKSTRAWA
I NE SJEĆA SE DA JE NEKAMO OTIŠAO PREKO NOĆI
Istraživao ga je FBI i eliminiran je kao sumnjivac.
Mislim da bi svatko tko smatra da je Rackstraw Cooper
trebao odustati od te ideje…
NIJE DOBAR SUMNJIVAC
…i početi istraživati nekog drugog.
Tom voli dobru priču i mislim da je za njega to Rackstraw.
Lakše je prodati da je on Cooper jer je to ime koje je poznato ljudima.
To bi bio dobar naslov
sjajne priče ispričane o prevarantu, zar ne?
Mislim da Tom misli da bi mogao biti i Cooper.
Što vi mislite?
Mislim da je Tom obavio sjajan posao, ali ne bih riskirala svoj ugled
rekavši da je Rackstraw bio D. B. Cooper.
Svaka čast Tomu, zaista to mislim.
Jer to je koštalo mnogo novca iz njegova džepa.
Svaka čast Tomu na trudu i uloženom poslu.
Samo mislim da je to sve maštanje.
Koliko ste novca potrošili?
Recimo samo, blizu nagrade.
Cooper je uzeo dvjesto tisuća dolara.
Reći ću vam da smo mi potrošili otprilike toliko na ovu istragu.
Iskreno, nismo to namjeravali.
Naše istrage obično traju godinu-dvije.
Ova se produžila na sedam pa deset godina
zbog FBI-a.
Nisu htjeli surađivali s nama.
Tom je jako riskirao.
Pokreću ga njegovi vlastiti razlozi, žudnja za pravdom.
Ali to je jako opasno.
Lako je upasti u zamku gdje samo želiš nešto dokazati,
umjesto odgonetnuti pravu istinu.
To može dovesti do krive prosudbe.
Jim Forbes bio je dobar prijatelj, Jim mi je bio mentor,
no Jim je poslije History Channela odlučio prijeći na drugu stranu.
Mislim da on najvjerojatnije nije D. B. Cooper.
-Zaista misliš da to nije on? -Da.
Kad se predomislio, tim je bio šokiran.
Nažalost, otad nismo razgovarali.
Jako je teško kad je ulog velik.
Veze, novac, životi.
Slučaj se pretvara u džunglu. Pokušavate dokazati tko je sumnjivac
i riješiti slučaj, ali i zaštititi se od ismijavanja.
Sve se to događa u Cooperlandu.
Ako to jest Bob Rackstraw, trebao bi se popeti na planinu i vikati
do kraja života: „Imao sam pravo. Svi ste sumnjali u mene.”
Prestao sam raditi na Cooperovu slučaju. Sad radim na serijskom ubojici Zodiacu.
TIM KAŽE DA JE PRONAŠAO ZODIACA
Također mislimo da smo pronašli
ubojičin put i lokaciju Jimmyja Hoffe.
RJEŠAVAČI SLUČAJA
Sve smo to pronašli jer radimo kao tim.
Mojih 15 minuta slave traje već 50 godina.
Mislim da većina ljudi misli…
PUTNIK NA LETU 305
…da može riješiti taj slučaj.
Stvarno misle da mogu otići na internet
i na Googleu pronaći nešto što će riješiti slučaj.
Postoji toliko povijesnih rekonstrukcija i sličnih stvari.
Jesu li u tim dokumentarcima prikazivali i vas?
Koga biste željeli da vas glumi?
Spomenite Clooneyja.
Pustit ću suprugu da odgovori.
Na neki je način zabavno.
Upoznajem ljude.
Sjajno je upoznati vas.
No, Cooperovi obožavatelji
žele mi reći svoju teoriju i dandanas, što je ludo.
E-poštom mi šalju slike. „Prepoznajete li ovog tipa?”
Suprug sestre brata ujaka rođaka jednog od Cooperovih obožavatelja
na samrti je priznao da je D. B. Cooper.
Kako vrijeme prolazi, postaje sve teže.
Pamćenje svih svjedoka sve je slabije. Ljudi jednostavno zaborave.
Bilo kakvi dokazi na mjestu zločin sigurno više ne postoje.
Čak se i obala rijeke Columbije užasno promijenila.
Ne možete čak ni otići onamo i prepoznati gdje ste prije bili i kopali.
Iz zrakoplova je izašao s novcem.
Ako je upao u rijeku, možda se izvukao, a možda nije.
Što dulje traje, sve je teže.
Kad je FBI objavio da je slučaj zaključen, nisam povjerovao u to.
FBI ne može jednostavno ignorirati optužnicu.
Više se ne žele baviti time. Svaki dan primaju pozive.
agenti su preopterećeni, glasnogovornici daju izjave.
Mislim da slučaj zapravo nije zaključen.
Optužnica je još otvorena i čovjek je u bijegu.
Zanimljivo mi je da je D. B. Cooper ostao toliko zastupljen
u mnogim vrstama popularne kulture.
Mislim da ga uglavnom smatraju antijunakom, odmetnikom, individualcem.
KULTURNA POVJESNIČARKA
Može se usporediti s kaubojima i džepnim romanima iz 90-ih godina 19. st.
Tu su i likovi kao Don Draper,
i Walter White iz Na putu prema dolje.
To je vrlo specifičan tip muškog lika određenog spola i rase.
OPERACIJA D. B. COOPER
COOPER: MRTAV ILI ŽIV?
Cooper je poseban slučaj.
Očito pobuđuje neku vrstu čežnje u dušama Amerikanaca.
PISAC I NOVINAR
Romantika otmice zrakoplova,
tip koji stavi padobran i skoči u tamu.
Nadam se da ga nikad neće pronaći.
Ljudi me stalno pitaju: „Tko je Cooper, kad već toliko istražuješ?“ Nemam pojma.
Kad sam pokrenuo podcast, mislio sam da je sigurno jedan od sumnjivaca.
Sad, nakon što sam pročitao 30 knjiga i o slučaju razgovarao s 45 ljudi,
čini se da znam manje nego na početku.
JOŠ UVIJEK MISTERIJ
Kako je vrijeme prolazilo, to je postalo sve veći misterij.
Ne razumijem zašto nije negdje podignuo zastavu
ili ostavio poruku da je to zapravo on.
Mnogi su to učinili, ali oni nisu bili D. B. Cooper.
Pravi Cooper mogao je ostatak života razmišljati kako će otkriti
da je on taj genij, tu tajnu koju samo on zna.
Živimo u kulturi u kojoj sve znamo.
Nemoguće je raspravljati jer se istina sazna za trenutak.
Ovo je drukčije.
Prisiljava nas da nastavimo tražiti nešto što možda nikad nećemo naći.
Mislim da nam se krišom sviđa činjenica da nikad nećemo saznati.
Što je Cooper dulje u bijegu, to dulje možemo živjeti kroz njega.
Legenda se nastavlja.
Prijevod titlova: Ivana Kuzmić